**LĒMUMS**

Liepājā

|  |  |
| --- | --- |
| 2023. gada 18. maijā | Nr.167/6  (prot. Nr.6, 16.§) |

Par lietošanas tiesību aprobežojumiem

zemesgabaliem 14. novembra bulvārī 165

un Suitu ielā 11, Liepājā

Ņemot vērā sabiedrības ar ierobežotu atbildību “Rapsoil” projektu jauna elektroenerģijas pārvades sistēmas pieslēguma ierīkošanai un vēja elektrostaciju parka pieslēgumu 14. novembra bulvārī, Liepājā, tiks izbūvēta 110kV apakšstacija “Ziemeļu forti”. Projekta ietvaros tiks apgrūtināta platība pašvaldībai piederošajās zemes vienībās un, pamatojoties uz likuma Pašvaldību likuma 10. panta pirmās daļas 16. punktu un 73. panta ceturto daļu, Enerģētikas likuma 19. panta pirmo daļu, 19.1 un 24. pantu, Ministru kabineta 2006. gada 25. jūlija noteikumiem Nr.603 “Kārtība, kādā aprēķināma un izmaksājama atlīdzība par energoapgādes objekta ierīkošanai vai rekonstrukcijai nepieciešamā zemes īpašuma lietošanas tiesību ierobežošanu”, izskatot akciju sabiedrības “Augstsprieguma tīkls” 2023. gada 5. aprīļa vēstuli Nr.2.5/2023/1543, Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 17. aprīļa priekšlikumu (sēdes protokols Nr.8) un Liepājas valstspilsētas pašvaldības domes pastāvīgās Pilsētas attīstības komitejas 2023. gada 11. maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Piekrist, ka par labu akciju sabiedrībai “Augstsprieguma tīkls” (reģistrācijas Nr.40003575567; juridiskā adrese: Dārzciema iela 86, Rīga) tiek noteikti lietošanas tiesību aprobežojumi Liepājas valstspilsētas pašvaldības nekustamajiem īpašumiem:

1.1. zemes vienības 14. novembra bulvārī 165, Liepājā (kadastra apzīmējums 1700 004 0008) daļai aptuveni 429 kv.m platībā (1. pielikumā), zemesgabala platība var tikt precizēta pēc projekta apstiprināšanas, elektroapgādes objekta – 110kV kabeļu līnijas – ierīkošanai un ekspluatācijai;

1.2. zemes vienības Suitu ielā 11, Liepājā (kadastra apzīmējums 1700 002 0646) daļai aptuveni 224 kv.m platībā (2. pielikumā), zemesgabala platība var tikt precizēta pēc projekta apstiprināšanas, elektroapgādes objekta – 110kV kabeļa līnijas – ierīkošanai un ekspluatācijai.

2. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāju Liepājas valstspilsētas pašvaldības vārdā noslēgt līgumus ar akciju sabiedrību “Augstsprieguma tīkls” par lēmuma 1. punktā minētajiem lietošanas tiesību aprobežojumiem, paredzot vienreizēju atlīdzību.

3. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |